Széchenyi lánchíd
Széchenyi lánchíd (slobodno prevedeno Sečenijev lančani most) je prvi stalni most preko Dunava koji je povezao Budim i Peštu. On je jedna od najvećih atrakcija Obale Dunava koji je zajedno sa ostalim budimpeštanskim lokalitetima 1987. uvršten na UNESCO-vu Listu mjesta svjetske baštine u Evropi.

Historija 
Ideju o njegovoj izgradnji predložio je grof István Széchenyi, jedan od vodećih ljudi Ugarske 18. vijeka, pa je most i nazvan po njemu, iako ga stanovnici Budimpešte skraćeno zovu samo Lánchíd. Radovi su započeli u 1839 po nacrtima engleskog inženjera Williama Clarka uz materijalnu pomoć bečkog financijera barona Georga Sine. Gradnja se odvijala pod nadzorom škotskog inženjera Adama Clarka, koji se kasnije oženio sa mađarskom djevojkom i skrasio u Mađarskoj. Po njemu se i danas zove kratka ulica u Budimu, na koju se most nadovezuje.

Most je svečano otvoren 20. novembra 1849. Most je između 1914. i 1915. temeljno rekonstruiran kako bi mogao prihvatiti pojačani promet. Prilikom obrane grada 1945., srušili su ga vojnici Wehrmacht da otežaju napredovanje Crvene armije. Ipak još sve nije bilo gotovo, jer su oni koji su dolazili sa peštanskei strane morali obilaziti brdo na kom leži Budimski dvorac. Zbog tog su radovi nastavljeni probijanjem tunela, koji je dovršen četiri godine nakon završetka mosta 10. februara 1853., po planovima Adama Clarka. Tunel je otvoren za pješake 6. marta 1856., a nakon tog 30. aprila 1857. i za motorna vozila.

Karakteristike 
Most nose dva 48-metarska riječna tornja u klasicističkom stilu. Dvostruki lanac po kome je most dobio ime, i na kom visi kolnik mosta, napravljen je od čeličnih ploča dugih nekoliko metara, čiji su dijelovi povezani velikim zakovicama, tako da se može gibati. Lanci su razapeti od tornjeva do obale gdje su usidreni golemim željeznim blokovima smještenim u komorama duboko pod zemljom. Kad je dovršen bio je svojim rasponom od 202 metara drugi na svijetu.  Portali sa obadvije strane mosta dekorirani su skulpturama lavova na masivnim kamenim podestima koji nemaju jezik.

Izvori

Vanjske veze 

 Chain Bridge Budapest 

Mostovi u Mađarskoj
Viseći mostovi
Mostovi na Dunavu
Budimpešta